Gonokorismo

Sa biyolohiya, ang gonokorismo (Ingles: gonochorism) ay isang sistemang sekswal kung saan mayroong dalawang magkahiwalay na kasarian—lalaki at babae—at ang bawat indibidwal ay nananatiling lalaki o babae sa buong buhay nila.    Karamihan sa mga espesye ng hayop, kabilang ang tao, ay gonokoriko, ibig sabihin, ang kanilang kasarian ay tinutukoy ng kanilang hene (genes) at hindi nagbabago habang sila ay tumatanda.

Ang gonokorismo ay kabaligtaran ng hermaproditismo kung saan ang organismo ay maaring magkaroon ng parehong kasarian (simultaneous hermaphroditism),  o kakayahang magbago ng kasarian (sequentially hermaphroditic). Maaaring mahirap matukoy kung ang isang espesye ay gonokoriko o sequentially hermaphroditic gaya ng parrotfish at Patella ferruginea.  Gayunpaman, sa mga gonokorikong espesye, ang mga indibidwal ay nananatiling lalaki o babae sa buong buhay nila.   ]

 Terminolohiya 

Ang katagang "gonokorismo" ay nagmula sa salitang Griyego na gone na nangangahulugang 'henerasyon' at chorizien na nangangahulugang 'ipaghiwalay'''.  Ang katagang gonokorismo ay orihinal na nagmula sa Aleman na salitang Gonochorismus''. 

Ang gonokorismo ay tinutukoy din bilang uniseksuwalismo o gonokoriya.

 Mga sanggunian